Det var en svær opgave, AaB stod over for torsdag aften. Bagud med 0-3 skulle nordjyderne vinde stort over den georgiske modstander for at komme videre i Europa Leauge. Med 0-0 på Nordjyske Arena er AaB nu ude. - Vi tabte, fordi vi ikke fik scoret i Georgien. Det gælder om at kunne, når du skal. Det var de dygtige til. Det er det, europæisk fodbold drejer sig om. Vi var dårligere i de afgørende situationer, og det har noget med kvalitet at gøre, siger træner Kent Nielsen til Ritzau. AaB er nu ude af det, der kunne have været en millionindtjening. Nordjyderne havde været seedet gennem resten af kvalifikiationen, hvorfor gruppespillet havde været inde for rækkevide. Næste gang AaB er i aktion er på mandag, når de skal en tur til Esbjerg.

Referat:
Med 0-0 på hjemmebane, blev AaB slået ud af Europa League med samlet 0-3 til georgiske Dila Gori.